Etene Nanai-Seturo

Etene Nanai-Seturo, (Auckland, Zeelanda Berria, 1999ko abuztuaren 20a), Zelanda Berriko Hamabosteko eta Zazpiko errugbi jokalaria da. 2019az geroztik, Super Rugbyko Chiefs taldearekin hegaleko edo atzelari gisa jokatzen du.

Biografia

Gazteria eta prestakuntza 
Etene Nanai-Seturo Aucklanden jaio zen, eta bere herriko hegoaldeko auzoetan hazi zen, Otara hirian. Samoar jatorriko familiakoa da.

Gaztetan, Otahuhu Leopards taldean sartu aurretik hasi zen errugbi ligan jokatzen, Otara Scorpions klubean. Gainera, Counties Manukau Stingrays-eko gazte-taldeak ordezkatzen ditu Lehiaketa Nazionalaren junior bertsioan. 2016an, lehiaketa hori irabazi zuen. Gazteen artean izandako jardun onari esker, 15 urterekin, bost urteko kontratua sinatu zuen New Zealand Warriors taldearekin, Zelanda Berriko errugbi liga profesionaleko frankizia bakarrarekin. Azken hauek, noski, Nanai-Setuto babestu nahi zuten bertako errugbi talde boteretsuen gutiziatik.

Nanai-Seturok Saint Kentigern College-n ikasten zuen, Aucklanden, non  hamabosteko errugbia  praktikatzen hasiko zen. Bere talentu eta goiztiartasunagatik, azkar nabarmendu zen, hiru urtez bere elkarteko lehen taldearekin jokatuz. Aldi berean, Blues-en 18 urtez azpiko taldearekin ere jokatu zuen, baita Zeelanda Berriko eskola-selekzioarekin ere 2017an.

Hasiera profesionalak eta ibilbidea Zazpikoan 
Batxilergoa amaitu ondoren, bere ibilbidea hamabostekoan jarraitzea erabaki zuen, Warriors-ekin beste bi urterako kontratua izan arren. Orduan, Zeelanda Berriko hamabosteko errugbi federazioa hurbildu zitzaion, eta zazpiko errugbiko programa nazionalean sartzeko kontratatu zuen. Hautaketa hori dela eta, hamahiruko errugbi-federazioak epaiketa-judiziala ezartzen dio, Nanai-Seturok eta hamabosteko federazioak ez dutela sinatutako kontratua errespetatu argudiatuz.

2018ko urtarrilan, Nanai-Seturo lehen aldiz hautatuko dute Zeelanda Berriko zazpiko errugbi taldearako, Sydneyko txapelketaren karira, Sevens Series-en barruan. Denboraldian zehar, beste lau txapelketa jokatu zituen, guztira zortzi entsegu lortuz. Urte bereko apirilean, bere taldeak irabazitako 2018ko [[Commonwealtha|Commonwealth Jokoetan jokatu zuen, pertsonalki lau partidatan bost entsegu lortu ostean. Hala ere, 2018ko Rugby Sevens Munduko Kopa galdu zuen lesio baten ondorioz.

Geroago, 2018an, Counties Manukau probintziako taldean mantendu zen NPC denboraldia jokatzeko. Profesional mailan, bere lehen denboraldian, sei partida jokatu zituen, lau titular moduan.

Hamabosteko profesionaletan debutatu eta gutxira, Chiefs frankiziak atxiki zuen 2019ko Super Rugby denboraldian jokatzeko. 2019ko otsailaren 15ean egin zuen debuta, Highlanders-en aurka, eta, aldi berean, bikoitz bat lortu zuen. Gaztea eta konpetentia izan arren, berehala inposatu zen bere talde berrian, eta hamaika partida jokatu zituen bere lehen denboraldian bost entsegu eginez.

Geroago, 2019an, Zelanda Berriko 20 urtez azpiko taldearekin hautatu zuten Argentinako 2019ko junior mailako Munduko Txapelketan lehiatzeko.

2019an ere, Zazpiko selekziora itzuli zen 2020ko Olinpiar Jokoak helburu. 2020ko martxoan, Covid-19 pandemiaren ondorioz denboraldia eten aurretik, Sevens Series-en lau txapelketa jokatu zituen.

Zazpiko denboraldia amaitu ondoren, Chiefsera itzuli zen Super Rugby Aotearoarako (Zeelanda Berria), non bi partida baino ez zituen jokatu.

Handik gutxira, 2020ko abenduaren 5ean, bere jatorria samoarra zela eta, Moana Pasifika talderako hautatu zuten, Pazifikoko Uharteak ordezkatzen zituen selekziorako, Maori All Blacks-i aurre egiteko.

2021eko urte hasieran, Super Rugby Aotearoan jokatu zuen Chiefsekin, eta txapeldunorde gisa amaitu zuen lehiaketa. Orduan, Super Rugby Trans-Tasmanen ez jokatzea erabaki zuen, geratzen zen denboraldiaren zatia Zazpiko selekzioan zentratu ahal izateko.

2021eko uztailan, Tokioko Olinpiar Jokoetarako, Zelanda Berriko talderako hautatuko dute. Selekzioak zilarrezko domina lortuko du Fijiren aurkako finalean porrotaren ostean.

Olinpiar Jokoak 
2020ko Udako Olinpiar Jokoetan, Tokio 2020an (Tokio), zilarrezko domina irabaziko du Zeelanda Berriko taldearekin, Fijiko taldearen atzetik (urrezkoa) eta Argentinakoaren (brontzezkoa) aurretik  sailkatuz. Hauek osatuko dute Zeelanda Berriko  taldea: Kurt Baker, Dylan Collier, Scott Curry, Andrew Knewstubb, Ngarohi McGarvey-Black, Tim Mikkelson, Sione Molia, Etene Nanai-Seturo, Tone Ng Shiu, Amanaki Nicole, William Warbrick, Regan Ware eta Joe Webber-ek.

Olinpiar Jokoetako Emaitzak

Gainerako lorpenak

Hamabosteko errugbian 
 Super Rugby Aotearoa txapeldunordea 2021ean Chiefs-ekin.

Zazpiko errugbian 
 2018an, Commonwealth Jokoen irabazlea.
 2020an World Rugby Sevens Serieseko irabazlea.

Oharrak eta erreferentziak

Kanpo estekak 
 Kirolarekin lotutako baliabideak : 
 All.Rugby Artxibatua
 Comité olympique de Nouvelle-Zélande Artxibatua
 It's Rugby Artxibatua
 World Rugby Sevens Series Artxibatua
 (en) ESPNscrum Artxibatua

2020ko Udako Olinpiar Jokoetako dominadunak
2020ko Udako Olinpiar Jokoetako errugbilariak
Zeelanda Berriko errugbilariak
Olinpiar Jokoetako dominadunak zazpiko errugbian
Aucklandarrak
Samoar jatorriko zeelandaberritarrak